行宮詞
作者：王建
朝代：唐

paragraphs: 上陽宮到蓬萊殿，行宮巖巖遙相見。
向前天子行幸多，馬蹄車轍山川遍。
當時州縣每年修，皆留內人看玉案。
禁兵奪得明堂後，長閉桃源與綺繡。
開元歌舞古草頭，梁州樂人世嫌舊。
官家乏人作宮戶，不泥宮牆斫宮樹。
兩邊仗屋半崩摧，夜火入林燒殿柱。
休封中岳六十年，行宮不見人眼穿。